**OSNOVNA ŠKOLA ERNESTINOVO**

**Zapisnik br. 10/2016.**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 2. studenoga 2016. godine s početkom u 9.30 sati u prostorijama Škole u Ernestinovu.

**Sjednici su nazočni:** Ingrid Denich, Siniša Roguljić, Zdenka Đurišić, Biserka Dimić i Davor Burazin ( 5 članova Školskog odbora)

**Sjednici nisu nazočni:** Sandra Vitaić, Igor Matovac (2 člana ŠKO), opravdano

**Ostali nazočni:** Damir Škrlec, ravnatelj škole

Jelena Knežević, tajnik škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Donošenje odluke o usvajanju Statuta Škole i pročišćenog teksta Stuta Škole
3. Donošenje odluke o najmu sportske dvorane
4. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 26. rujna 2016. godine.

**Ad.2.)**Ravnatelj predlaže da se donese odluka o usvajanju Statuta Škole i Pročišćenog teksta Statuta škole radi ovjere.

Jednoglasno je donijeta

O d l u k a

o usvajanju Statuta Škole i Pročišćenog teksta Statuta Osnovne škole Ernestinovo

I.

Usvaja se tekst Statuta Osnovne škole Ernestinovo od 25. listopada 2005. godine.

II.

Usvaja se tekst Statuta Škole od 22. siječnja 2009. godine.

III.

Usvaja se Pročišćeni tekst Statuta OŠ Ernestinovo od 1. veljače 2016. godine.

IV.

Sastavni dio ove Odluke čini tekst Statuta iz točke I. i II. i Pročišćeni tekst Statuta iz točke III. ove Odluke.

V.

Odluka stupa na snagu danom donošenja.

**Ad.3.)**Rekreativna skupina Ernestinovo podnijela je zamolbu za korištenje sportske dvorane dva puta tjedno po sat vremena.

Jednoglasno je odlučeno da se odobri Rekreativnoj skupini iz Ernestinova korištenje sportske dvorane dva puta tjedno sat vremena po cijeni od 100,00 kuna za jedan sat.

**Ad.4.)**Nije bilo predloženih tema.

Sjednica Školskog odbora završena je u 9.50 sati.

**Zapisničar: Predsjednik Školskog odbora:**

Jelena Knežević Davor Burazin